**โครงสร้างรายวิชาเพิ่มเติมหน้าที่พลเมือง ชั้นประถมศึกษาปีที่ 3 รหัสวิชา ส 13201**

|  |  |  |  |  |  |
| --- | --- | --- | --- | --- | --- |
| **ลำดับที่** | **ชื่อหน่วยการเรียนรู้** | **ผลการเรียนรู้** | **สาระสำคัญ** | **จำนวนชั่วโมง** | **น้ำหนัก คะแนน** |
| 1 | ภูมิใจในความเป็นไทย | 1) ปฏิบัติตนเป็นผู้มีมารยาทไทย  2) แสดงออกถึงความกตัญญูกตเวทีต่อบุคคลในชุมชน  3) เห็นคุณค่าของภูมิปัญญาท้องถิ่น  10) ปฏิบัติตนเป็นผู้มีวินัยในตนเอง | - ลักษณะที่ดีของคนไทย มีมารยาทดี กตัญญูกตเวที เอื้อเฟื้อเผื่อแผ่และเสียสละ  - ศิลปวัฒนธรรม ขนบธรรมเนียมและประเพณี  - ซื่อสัตย์สุจริต ขยันหมั่นเพียร อดทน ใฝ่หาความรู้ | 10 | 20 |
| 2 | รักชาติ ยึดมั่นในศาสนา และเทิดทูนสถาบันพระมหากษัตริย์ | 4) เข้าร่วมกิจกรรมเกี่ยวกับชาติศาสนา และสถาบันพระมหากษัตริย์  5) ปฏิบัติตนตามพระบรมราโชวาท หลักการทรงงาน และหลักปรัชญาเศรษฐกิจพอเพียง | - เข้าร่วมกิจกรรมเกี่ยวกับชาติ ศาสนา และสถาบันพระมหากษัตริย์ ปฏิบัติตนตามพระบรมราโชวาท หลักการทรงงาน และหลักปรัชญาเศรษฐกิจพอเพียง | 10 | 20 |
| 3 | เราเป็นพลเมืองดีในระบอบประชาธิปไตยอันมีพระมหากษัตริย์ทรงเป็นประมุข | 6) ปฏิบัติตนตามข้อตกลง กติกากฎระเบียบและหน้าที่ที่ต้องปฏิบัติในห้องเรียนและโรงเรียน  7) ปฏิบัติตนตามบทบาทหน้าที่และมีส่วนร่วมในกิจกรรมต่างๆ ของห้องเรียนและโรงเรียน  10) ปฏิบัติตนเป็นผู้มีวินัยในตนเอง | - การปฏิบัติตนตามข้อตกลง กติกา กฎระเบียบ และหน้าที่ตามบทบาทหน้าที่ที่ดีของห้องเรียนและโรงเรียน และมีความตั้งใจปฏิบัติหน้าที่ เป็นพื้นฐานของการเป็นพลเมืองดี | 10 | 20 |
| 4 | เรามีความปรองดอง สมานฉันท์ | 8) ยอมรับและอยู่ร่วมกับผู้อื่น  9) ยกตัวอย่างความขัดแย้งในโรงเรียน และเสนอวิธีการแก้ปัญหาโดยสันติวิธี | - ความเหมือนและความแตกต่างระหว่างบุคคลในเรื่องเชื้อชาติ ภาษา เพศ สุขภาพ ความพิการ ความสามารถ ถิ่นกำเนิด สถานะของบุคคล ฯลฯ การอยู่ร่วมกันอย่างสันติและการพึ่งพาซึ่งกันและกัน ความขัดแย้งในชุมชนและวิธีการแก้ปัญหาโดยสันติวิธี | 10 | 20 |
| **ระหว่างปี** | | | | | 80 |
| **ปลายปี/ปลายภาค (การทดสอบคุณลักษณะ)** | | | | | 20 |
|  | | | | **รวม** | 100 |

**หน่วยการเรียนรู้**

ส 13201 หน้าที่พลเมือง 3 กลุ่มสาระการเรียนรู้สังคมศึกษา ศาสนา และวัฒนธรรม

ชั้น ประถมศึกษาปีที่ 3 ภาคเรียนที่ 1 เวลา 10 ชั่วโมง

**1. หน่ายการเรียนรู้ที่** 1 ชื่อหน่วยการเรียนรู้ ภูมิใจในความเป็นไทย

**2. ผลการเรียนรู้**

1. ปฏิบัติตนเป็นผู้มีมารยาทไทย

2. แสดงออกถึงความกตัญญูกตเวทีต่อบุคคลในชุมชน

3. เห็นคุณค่าของภูมิปัญญาท้องถิ่น

4.(10) ปฏิบัติตนเป็นผู้มีวินัยในตนเอง

**3. สาระสำคัญ**

ลักษณะที่ดีของคนไทย มีมารยาท กตัญญูกตเวที เอื้อเฟื้อเผื่อแผ่ และเสียสละ ซื่อสัตย์สุจริต ขยันหมั่นเพียร อดทนใฝ่หาความรู้ ตั้งใจปฏิบัติหน้าที่ ยอมรับผลที่เกิดจากการกระทำของตนเอง

**4. สาระการเรียนรู้**

1. มารยาทไทย

- การต้อนรับผู้มาเยือน

- การปฏิบัติตนตามกาลเทศะ

2. ความกตัญญูกตเวทีต่อบุคคลในชุมชน

3. ภูมิปัญญาท้องถิ่นในเรื่องต่างๆ

4. คุณลักษณะของผู้มีวินัยในตนเอง

- ความซื่อสัตย์สุจริต

- ความขยันหมั่นเพียร อดทน

- ตั้งใจปฏิบัติหน้าที่

- ยอมรับผลที่เกิดจาการกระทำของตนเอง

**5. สมรรถนะสำคัญของผู้เรียน**

1. ความสามารถในการสื่อสาร

- มีมารยาทในการฟัง พูด อ่าน เขียน

2. ความสามารถในการคิด

3. ความสามารถในการแก้ปัญหา

4. ความสามารถในการใช้ทักษะชีวิต

5. ความสามารถในการใช้เทคโนโลยี

**6. คุณลักษณะอันพึงประสงค์**

1. มุ่งมั่นในการทำงาน

2. รักความเป็นไทย

3. มีจิตสาธารณะ

4. มีวินัย

5. ใฝ่เรียนรู้

**7. ชิ้นงาน / ภาระงาน / ระหว่างจัดกิจกรรมการเรียนรู้**

**ภาระงานรวบยอด**

- การแต่งกายถูกระเบียบ

- การเข้าแถวเป็นระเบียบ

- การต้อนรับผู้มาเยือน

- การปฏิบัติตนตามกาลเทศะ

- บันทึกสัมภาษณ์ปราชญ์ชุมชน

- บันทึกภูมิปัญญาท้องถิ่น (ภาพ/ ความเรียงแบบสังเกต)

**8. การวัดและประเมินผล**

1. เกณฑ์การประเมิน

2. แบบประเมินพฤติกรรมรายบุคคล

- ครูประเมินนักเรียน

- นักเรียนประเมินตนเอง

- เพื่อนประเมินเพื่อน

3. แบบสรุปผลการประเมิน/ การสังเกต

**9. กิจกรรมการเรียนรู้**

**กิจกรรมที่ 1 มารยาทไทย (หน้าที่เด็ก) (4 ชั่วโมง)**

1. ขั้นนำเข้าสู่บทเรียน นักเรียนร้องเพลงเด็กเอ๋ยเด็กดี พร้อมให้ดูภาพประกอบเกี่ยวกับความเป็นไทย

2. ขั้นสอน ครูกำหนดสถานการณ์ แล้วให้นักเรียนแสดงบทบาทสมมติ โดยครูแบ่งกลุ่มนักเรียนโดยจับฉลากตามสถานการณ์ที่ครูกำหนด เช่น

1) การต้อนรับผู้มาเยือน

2) การปฏิบัติตนตามกาลเทศะ

2.1 การไปร่วมงานมงคล

2.2 การไปร่วมงานอวมงคล

3. ให้นักเรียนฝึกปฏิบัติ

4. นักเรียนนำเสนอโดยการแสดงบทบาทสมมติ

5. นักเรียนและครูช่วยกันสรุป โดยให้นักเรียนเขียนผังมโนทัศน์

6. ขั้นสรุป ครูสังเกตการปฏิบัติตนของนักเรียน ใบงาน ตรวจผลงาน

**กิจกรรมที่ 2 ความกตัญญูกตเวทีต่อบุคคลในชุมชน (3 ชั่วโมง)**

1. ขั้นนำเข้าสู่บทเรียน นักเรียนบอกชื่อบุคคลที่เป็นผู้นำในชุมชนที่นักเรียนรู้จัก และเป็นบุคคลที่เสียสละทำงานเพื่อส่วนรวม

2. ขั้นสอน เชิญบุคคลที่เป็นผู้นำ มาเป็นวิทยากร เล่าประวัติของตนเองให้นักเรียนซักถาม

3. นักเรียนทำแบบสัมภาษณ์

4. ครูและนักเรียนร่วมกันสรุป โดยการสังเกต การตรวจผลงาน

**กิจกรรมที่ 3 ภูมิปัญญาท้องถิ่น (3 ชั่วโมง)**

1. ครูนำนักเรียนไปทัศนศึกษาเรื่องการปลูกพืชสมุนไพรในชุมชน

2. นักเรียนนำใบงานจากการเรียนรู้ ส่งผลงาน

3. นักเรียนและครูร่วมกันสรุปบทเรียน ครูตรวจผลงาน แบบสังเกต แบบพึงพอใจ

**หน่วยการเรียนรู้**

ส 13201 หน้าที่พลเมือง 3 กลุ่มสาระการเรียนรู้สังคมศึกษา ศาสนา และวัฒนธรรม

ชั้น ประถมศึกษาปีที่ 3 ภาคเรียนที่ 1 เวลา 10 ชั่วโมง

**1. หน่ายการเรียนรู้ที่** 2 ชื่อหน่วยการเรียนรู้ รักชาติ ยึดมั่นในศาสนา และเทิดทูนสถาบันพระมหากษัตริย์

**2. ผลการเรียนรู้**

1. เข้าร่วมกิจกรรมเกี่ยวกับชาติ ศาสนา และสถาบันพระมหากษัตริย์

2. ปฏิบัติตนตามพระบรมราโชวาท หลักการทรงงาน และหลักปรัชญาของเศรษฐกิจพอเพียง

3. ปฏิบัติตนเป็นผู้มีวินัยในตนเอง

**3. สาระสำคัญ**

เข้าร่วมกิจกรรมเกี่ยวกับชาติ ศาสนา และสถาบันพระมหากษัตริย์ ปฏิบัติตนตามพระบรมราโชวาท หลักการทรงงาน และหลักปรัชญาของเศรษฐกิจพอเพียง และมีความตั้งใจปฏิบัติ เป็นพื้นฐานของการเป็นพลเมืองดี

**4. สาระการเรียนรู้**

1. กิจกรรมเกี่ยวกับชาติ ศาสนา และสถาบันพระมหากษัตริย์

- กิจกรรมเกี่ยวกับชาติ

- กิจกรรมเกี่ยวกับศาสนา

- กิจกรรมเกี่ยวกับสถาบันพระมหากษัตริย์

2. วันสำคัญของชาติ ศาสนา และสถาบันพระมหากษัตริย์

3. พระบรมราโชวาท

- ความซื่อสัตย์

- ความเสียสละ

4. หลักการทรงงาน

- การมีส่วนร่วม

- ความเพียร พระมหาชนก

5. คุณลักษณะของผู้มีวินัยในตนเอง

- ตั้งใจปฏิบัติหน้าที่

**5. สมรรถนะสำคัญของผู้เรียน**

- ความสามารถในการใช้ทักษะชีวิต

**6. คุณลักษณะอันพึงประสงค์**

1. รักชาติ ศาสน์ กษัตริย์

2. อยู่อย่างพอเพียง

3. ซื่อสัตย์สุจริต

4. มุ่งมั่นในการทำงาน

5. มีวินัย

**7. ชิ้นงาน/ ภาระงาน/ ระหว่างจัดกิจกรรมการเรียนรู้**

ภาระงานรวบยอด

- เข้าร่วมกิจกรรมเกี่ยวกับชาติ ศาสนา และสถาบันพระมหากษัตริย์

- มีความซื่อสัตย์ เสียสละ

- การทำงานร่วมกับผู้อื่น ความสำเร็จของงาน

**8. การวัดและประเมินผล**

1. เกณฑ์การประเมิน

2. แบบประเมินพฤติกรรมรายบุคคล

- ครูประเมินนักเรียน

- นักเรียนประเมินนักเรียน

- เพื่อนประเมินนักเรียน

**9. กิจกรรมการเรียนรู้**

**กิจกรรมที่ 1** กิจกรรมเกี่ยวกับชาติ (1 ชั่วโมง)

1. ครูและนักเรียนร่วมร้องเพลงชาติ และอภิปรายความหมายของเนื้อเพลงชาติ

2. ครูให้นักเรียนคัดเพลงชาติ

3. ครูอภิปรายความหมายของสีบนธงชาติและการประดับธงชาติ

4. นักเรียนช่วยกันสรุปการประดับธงชาติในวันสำคัญ

**กิจกรรมที่ 2**  กิจกรรมเกี่ยวกับศาสนา (1 ชั่วโมง)

5. ครูและนักเรียนร่วมกันสนทนาการสวดมนต์

6. ครูและนักเรียนร่วมกันอภิปรายร่วมประโยชน์ของการสวดมนต์

7. ครูอภิปรายการทอดกฐินและการทอดผ้าป่า

**กิจกรรมที่ 3** กิจกรรมเกี่ยวกับพระมหากษัตริย์ (1 ชั่วโมง)

8. ครูให้นักเรียนศึกษาค้นคว้าเกี่ยวกับพระราชกรณียกิจของพระบาทสมเด็จพระเจ้าอยู่หัว

9. ครูให้นักเรียนแสดงความเคารพพระบรมฉายาลักษณ์

10. ศึกษาค้นคว้าแนวคิดหลักปรัชญาเศรษฐกิจพอเพียง

11. นักเรียนบันทึกการทำความเคารพต่อพระบรมฉายาลักษณ์

**กิจกรรมที่ 4** วันสำคัญของชาติ ศาสนา และสถาบันพระมหากษัตริย์ (1 ชั่วโมง)

12. ครูซักถามนักเรียนเกี่ยวกับวันสำคัญของชาติ ศาสนา และสถาบันพระมหากษัตริย์

13. ครูอธิบายวันสำคัญต่างๆ ของชาติ ศาสนา และพระมหากษัตริย์

14. ครูอธิบายการปฏิบัติตนในวันสำคัญของชาติ ศาสนา และพระมหากษัตริย์

15. นักเรียนบันทึกการปฏิบัติตนในวันสำคัญ

**กิจกรรมที่ 5** ความซื่อสัตย์ (1 ชั่วโมง)

16. ครูอธิบายความหมายของคำว่า ซื่อสัตย์

17. ครูให้นักเรียนยกตัวอย่างความซี่อสัตย์ของนักเรียน

18. ครูให้นักเรียนยกตัวอย่างบุคคลที่มีความซื่อสัตย์

**กิจกรรมที่ 6** ความเสียสละ (1 ชั่วโมง)

19. ครูและนักเรียนร่วมกันสนทนาเกี่ยวกับความเสียสละต่อตนเองอย่างไร

20. ครูและนักเรียนร่วมยกตัวอย่างผู้ที่มีความเสียสละในชุมชน ในโรงเรียน ในอำเภอ ในจังหวัด และในประเทศไทย

**กิจกรรมที่ 7** การมีส่วนร่วม (1 ชั่วโมง)

21. ครูและนักเรียนร่วมกันสนทนาการเปิดโอกาสให้ทุกคนมีส่วนร่วมแสดงความคิดเห็นเกี่ยวกับเรื่องที่ต้องทำงานร่วมกัน

22. ให้นักเรียนบอกประโยชน์ของการมีส่วนร่วม

**กิจกรรมที่ 8** ความเพียร พระมหาชนก (1 ชั่วโมง)

23. ให้นักเรียนอ่านนิทานชาดกเรื่องพระมหาชนก

24. ครูให้นักเรียนออกมาเล่านิทานหน้าชั้นเรียน

25. ครูและนักเรียนร่วมกันสรุปนิทานพระมหาชนก

26. ให้นักเรียนทำใบงาน

**กิจกรรมที่ 9** กิจกรรมบูรณาการ ทบทวน โครงงาน (1 ชั่วโมง)

27. ครูและนักเรียนร่วมทบทวนเนื้อหาที่ได้เรียนรู้ทั้งหมด

28. ครูซักถามนักเรียน

29. ครูให้นักเรียนทำใบงาน

**กิจกรรมที่ 10** ทดสอบกลางปี (1 ชั่วโมง)

**หน่วยการเรียนรู้**

ส 13201 หน้าที่พลเมือง 3 กลุ่มสาระการเรียนรู้สังคมศึกษา ศาสนา และวัฒนธรรม

ชั้น ประถมศึกษาปีที่ 3 ภาคเรียนที่ 2 เวลา 10 ชั่วโมง

**1. หน่วยการเรียนรู้ที่** 3 ชื่อหน่วยการเรียนรู้ รู้ความเป็นพลเมืองดีในระบอบประชาธิปไตยอันมีพระมหากษัตริย์ทรงเป็นประมุข

**2. ผลการเรียนรู้**

1. ปฏิบัติตนตามข้อตกลง กติกา กฎระเบียบ และหน้าที่ที่ต้องปฏิบัติในห้องเรียนและในโรงเรียน

2. ปฏิบัติตนตามบทบาทหน้าที่และการมีส่วนร่วมในกิจกรรมต่างๆ ของห้องเรียนและโรงเรียน

**3. สาระสำคัญ**

การปฏิบัติตนเป็นพลเมืองดีตามวิถีประชาธิปไตยจะทำให้เราอยู่ร่วมกับสมาชิกของห้องเรียนและโรงเรียนได้อย่างมีความสุข นักเรียนในฐานะสมาชิกของห้องเรียนและโรงเรียนต้องปฏิบัติตามกฎ ระเบียบ และหน้าที่ที่ต้องปฏิบัติ เพื่อให้ได้ชื่อว่าเป็นสมาชิกที่ดีโดยการใช้สิทธิและหน้าที่ การใช้เสรีภาพอย่างรับผิดชอบ และมีส่วนร่วมในกิจกรรมต่างๆ ของห้องเรียนและโรงเรียน

**4. สาระการเรียนรู้**

1. ข้อตกลง กติกา กฎ ระเบียบ และหน้าที่ที่ต้องปฏิบัติในห้องเรียนและโรงเรียน

- การใช้สิ่งของ เครื่องใช้ และสถานที่ส่วนรวม

- การดูแลรักษาสิ่งของ เครื่องใช้ และสถานที่ของส่วนรวม

2. บทบาทหน้าที่ของการเป็นสมาชิกที่ดีของห้องเรียนและโรงเรียน

- การใช้สิทธิและหน้าที่

- การใช้เสรีภาพอย่างรับผิดชอบ

3. กิจกรรมต่างๆ ของห้องเรียนและโรงเรียน

**5. สมรรถนะสำคัญของผู้เรียน**

5.1 ความสามารถในการใช้ทักษะชีวิต

5.2 ความสามารถในการวิเคราะห์

5.3 ความสามารถในการแก้ปัญหา

**6. คุณลักษณะอันพึงประสงค์**

6.1 มีวินัย

6.2 ซื่อสัตย์สุจริต

6.3 มีจิตสาธารณะ

**7. ชิ้นงาน/ ภาระงาน/ ระหว่างจัดกิจกรรมการเรียนรู้**

**ภาระรวบยอด**

* การเคารพข้อตกลง กติกา กฎ ระเบียบ และหน้าที่
* การใช้สิ่งของ เครื่องใช้ สถานที่ของส่วนรวม
* การดูแลรักษาสิ่งของ เครื่องใช้ และสถานที่ของส่วนรวม
* แผนภูมิ Mind Mapping สมาชิกที่ดีของครอบครัว ห้องเรียน
* แผนภูมิ ข้อตกลง ของห้องเรียนและโรงเรียน

**กิจกรรม**

* การเลือกตั้งหัวหน้าชั้น ประธานนักเรียน
  + สิทธิและหน้าที่
  + เสรีภาพ
* กิจกรรมต่างๆ ของห้องเรียนและโรงเรียน เช่น การทำเวรต่างๆ การเลือกตั้ง ฯลฯ

**8. การวัดและประเมินผล**

1. เกณฑ์การประเมิน

2. แบบประเมินพฤติกรรมรายบุคคล

- ครูประเมินนักเรียน

- นักเรียนประเมินตนเอง

- เพื่อนประเมินเพื่อน

3. แบบสรุปผลการประเมิน

**9. กิจกรรมการเรียนรู้**

**ชั่วโมงที่ 1**

1. ครูและนักเรียนร่วมกันสนทนาเกี่ยวกับข้อตกลง กติกา กฎ ระเบียบ และหน้าที่

2. นักเรียนและครูร่วมกันเสนอข้อตกลง กติกา กฎ ระเบียบ และหน้าที่

3. ให้นักเรียนนำเสนอข้อตกลงในรูปแบบ Mind Mapping

**ชั่วโมงที่ 2**

1. ครูสนทนาซักถาม เรื่องการดูแลสิ่งของ เครื่องใช้ และสถานที่ส่วนรวม เพื่อฟังเหตุผลของนักเรียน

2. ครูอธิบายการใช้สิ่งของ เครื่องใช้ และสถานที่ส่วนรวมที่เหมาะสมและถูกต้อง และนำภาพประกอบการใช้ที่ถูกต้อง และไม่ถูกต้อง มาให้นักเรียนดู

3. ครูและนักเรียนร่วมกันสรุป สิ่งของ เครื่องใช้ และสถานที่ส่วนรวมร่วมกัน โดยใช้ Mind Mapping

4. นักเรียนแต่ละคนออกแบบ Mind Mapping เกี่ยวกับการใช้สิ่งของ เครื่องใช้ และสถานที่ลงในใบงาน

**ชั่วโมงที่ 3 กิจกรรม**

1. ครูให้นักเรียนดูภาพ บทบาทและหน้าที่ของสมาชิกในครอบครัว เช่น หน้าที่ของพ่อแม่ หน้าที่ของลูก และร่วมกันสนทนาบทบาทและหน้าที่ดังกล่าว

2. ครูแบ่งกลุ่มให้นักเรียน เพื่อร่วมกันคิด บทบาทหน้าที่ของการเป็นสมาชิกที่ดีของห้องเรียน จากนั้นให้ตัวแทนกลุ่มนำเสนอหน้าชั้นเรียน

3. ครูอธิบายชี้แนะกับกลุ่มนักเรียนที่นำเสนอไม่สมบูรณ์

**ชั่วโมงที่ 4**

1. ครูและนักเรียนร่วมกันสนทนาเกี่ยวกับการเลือกตั้งในระบบประชาธิปไตย เรื่องสิทธิและหน้าที่

2. ครูจัดสถานการณ์การเลือกตั้งหัวหน้าชั้นเรียน

- รับสมัคร

- แถลงนโยบาย/ การหาเสียง

- การเลือกตั้ง/ การนับคะแนน

- การประกาศผลการเลือกตั้ง

3. ครูและนักเรียนร่วมจริงในห้องเรียน ตามรูปแบบที่กำหนัด

4. สรุปการเลือกตั้งหัวหน้าชั้นเรียนตามระบอบประชาธิปไตย

**หน่วยการเรียนรู้**

ส 13201 หน้าที่พลเมือง 3 กลุ่มสาระการเรียนรู้สังคมศึกษา ศาสนา และวัฒนธรรม

ชั้น ประถมศึกษาปีที่ 3 ภาคเรียนที่ 2 เวลา 10 ชั่วโมง

**1. หน่วยการเรียนรู้ที่** 4 ชื่อหน่วยการเรียนรู้ ความปรองดอง สมานฉันท์

**2. ผลการเรียนรู้**

1. ยอมรับและอยู่ร่วมกับผู้อื่นอย่างสันติ

2. ยกตัวอย่างความขัดแย้งในชุมชน และเสนอวิธีการแก้ปัญหาโดยสันติวิธี

3. ปฏิบัติตนเป็นผู้มีวินัยในตนเอง

**3. สาระสำคัญ**

ความเหมือนและความแตกต่างระหว่างบุคคล และการอยู่ร่วมกันอย่างสันติและการพึ่งพากันและกัน การยอมรับผลที่เกิดจากการกระทำของตนเอง

**4. สาระการเรียนรู้**

1. ความเหมือนและความแตกต่างระหว่างบุคคลในเรื่องเชื้อชาติ ภาษา เพศ สุขภาพ ความพิการ ความสามารถ ถิ่นกำเนิด สถานะของบุคคล ฯลฯ

2. การอยู่ร่วมกันอย่างสันติและการพึ่งพาซึ่งกันและกัน

- ไม่รังแก ไม่ทำร้าย

- ไม่ล้อเลียน

- ช่วยเหลือซึ่งกันและกัน รู้จักแบ่งปัน

- การยอมรับผลที่เกิดจากการกระทำของตนเอง

**5. สมรรถนะสำคัญของผู้เรียน**

1. ความสามารถในการสื่อสาร

2. ความสามารถในการแก้ปัญหา

3. ความสามารถในการใช้ทักษะชีวิต

**6. คุณลักษณะอันพึงประสงค์**

1. มีวินัย

2. มีจิตสาธารณะ

**7. ชิ้นงาน/ ภาระงาน/ ระหว่างจัดกิจกรรมการเรียนรู้**

1. ยอมรับและอยู่ร่วมกับผู้อื่น

2. บทบาทสมมติ

3. ยกตัวอย่างความขัดแย้งและเสนอวิธีแก้ปัญหา

**8. การวัดและประเมินผล**

1. เกณฑ์การประเมิน

2. แบบประเมินพฤติกรรมการทำงานกลุ่ม

**9. กิจกรรมการเรียนรู้**

**กิจกรรมที่ 1 (ชั่งโมงที่ 1-2)**

1. ครูและนักเรียนร่วมกันพิจารณารูปภาพของบุคคลในภาพ พร้อมทั้งให้เหตุผลประกอบ

2. ครูให้นักเรียนสำรวจเพื่อนๆ ในชั้นเรียนว่ามีลักษณะใดที่เหมือนกันและแตกต่างกันบ้าง เช่น สีผิว รูปร่าง เป็นต้น

3. ให้นักเรียนแบ่งกลุ่มสำรวจความเหมือนและความแตกต่างของเพื่อนในกลุ่ม ร่วมกันสรุป

4. นักเรียนออกมานำเสนอสิ่งที่พบว่ามีความเหมือนและความแตกต่าง

5. นักเรียนจดบันทึกลักษณะที่เหมือนและความแตกต่างระหว่างบุคคล

**กิจกรรมที่ 2 (ชั่วโมงที่ 3-5)**

1. นักเรียนดู Video Clip เกี่ยวกับการอยู่ร่วมกันของคนในสังคม

2. นักเรียนพิจารณา Video Clip ว่ามีการอยู่ร่วมกันในลักษณะใดบ้าง

3. ครูให้นักเรียนแบ่งกลุ่ม และสร้างบทบาทสมมติในการอยู่ร่วมกัน

4. นักเรียนออกมาแสดงบทบาทสมมติที่ช่วยกันสร้าง

5. นักเรียนช่วยกันแสดงความคิดเห็นว่าบทบาทสมมติของแต่ละกลุ่มมีลักษณะใด เช่น ช่วยเหลือกัน

6. ครูและนักเรียนร่วมกันประเมินผลจากการแสดงบทบาทสมมติ

7. ครูและนักเรียนร่วมกันสรุปและจดบันทึกการปฏิบัติในการอยู่ร่วมกัน

**กิจกรรมที่ 3 (ชั่วโมงที่ 6-8)**

1. ครูถามนักเรียนว่า นักเรียนทราบหรือไม่ว่าสิทธิพื้นฐานที่เด็กพึงได้รับได้แก่อะไรบ้าง โดยครูกระตุ้นให้นักเรียนทุกคนช่วยกันตอบคำถามเพื่อนำเข้าสู่เนื้อหา

2. ครูให้นักเรียนกลุ่มเดิมศึกษาความรู้เรื่องสิทธิพื้นฐานสำหรับเด็กจากหนังสือเรียน หรือหนังสือค้นคว้าเพิ่มเติม แล้วสรุปสาระสำคัญจดลงในสมุด

3. ครูให้นักเรียนแต่ละกลุ่มออกมานำเสนอผลการศึกษาที่หน้าชั้นเรียนโดยครูคอยอธิบายเพิ่มเติม

4. ครูและนักเรียนร่วมกันสรุปความรู้เรื่องสิทธิพื้นฐานสำหรับเด็ก

5. ครูให้นักเรียนกลุ่มเดิมศึกษาความรู้เรื่อง การอยู่ร่วมกันอย่างสันติสุขจากหนังสือเรียน หรือหนังสือค้นคว้าเพิ่มเติม แล้วสรุปสาระสำคัญจดลงในสมุด จากนั้นส่งตัวแทนออกมานำเสนอผลการศึกษาที่หน้าชั้นเรียน โดยครูเป็นผู้ตรวจสอบความถูกต้องและคอยอธิบายเพิ่มเติม

6. ครูให้นักเรียนแต่ละกลุ่มช่วยกันยกตัวอย่างปัญหาหรือสาเหตุที่อาจทำให้เกิดความขัดแย้งของสมาชิกในครอบครัว และสมาชิกในห้องเรียน มาอย่างละ 5 ตัวอย่าง พร้อมเขียนแนวทางการแก้ปัญหาดังกล่าว ความยาวประมาณ 10-15 บรรทัด

7. นักเรียนแต่ละกลุ่มออกมานำเสนอผลงานที่หน้าชั้นเรียนโดยครูและเพื่อนนักเรียนช่วยกันตรวจสอบความถูกต้องและให้ข้อเสนอแนะ

8. ครูและนักเรียนร่วมกันสรุปความรู้เรื่องการอยู่ร่วมกันอย่างสันติสุข

9. นักเรียนแต่ละกลุ่มร่วมกันเขียนแผนผังความผิด เรื่องสิทธิเด็กกับการอยู่ร่วมกันอย่างสันติสุข

**กิจกรรมที่ 4 (ชั่วโมงที่ 9-10)**

1. ครูให้นักเรียนดูวิดีโอ เรื่องกบเลือกนาย

2. นักเรียนช่วยกันเล่าเรื่องกบเลือกนายที่ได้ดู

3. ให้นักเรียนร่วมกันตั้งคำถาม และตอบคำถามเกี่ยวกับเรื่องกบเลือกนาย

4. นักเรียนเล่าประสบการณ์ของตนเองเกี่ยวกับการยอมรับผลที่เกิดจากการกระทำของตนเอง

5. นักเรียนสร้างสถานการณ์จากประสบการณ์ของเพื่อนๆ และช่วยกันพิจารณาถึงความเหมาะสมของการยอมรับผลที่เกิดจากการกระทำของตนเอง

6. ครูและนักเรียนร่วมกันสรุปว่าการยอมรับผลที่เกิดจากการกระทำของตนเองว่าดีหรือไม่ อย่างไร

**10. สื่อการเรียนรู้**

1. Video Clip การอยู่ร่วมกันของคนในลักษณะต่างๆ

2. รูปภาพของคนที่แตกต่างกันทางเชื้อชาติ สีผิว เพศ ภาษา สุขภาพ ความพิการ ความสามารถ ฯลฯ

3. วิดีโอนิทานเรื่องกบเลือกนาย

4. หนังสือเรียน

5. หนังสืออ่านเพิ่มเติม

6. อินเทอร์เน็ต